องค์การบริหารส่วนตำบลกระดังงา (อำเภอบางคนที)

องค์การบริหารส่วนตำบลกระดังงา เป็นองค์กรปกครองส่วนท้องถิ่นที่ครอบคลุมพื้นที่ตำบลกระดังงา (เฉพาะนอกเขตเทศบาลตำบลกระดังงา) ในอำเภอบางคนที จังหวัดสมุทรสงคราม เดิมมีฐานะเป็นสภาตำบลใน พ.ศ. 2517 และจัดตั้งเป็นองค์การบริหารส่วนตำบลในปี พ.ศ. 2539 ปัจจุบันเขตองค์การฯ มีประชากรทั้งหมด 2,964 คน

พื้นที่องค์การบริหารส่วนตำบลมีพื้นที่รับผิดชอบ 5.00 ตารางกิโลเมตร (คิดเป็นพื้นที่ 3,125.0 ไร่) เป็นที่ตั้งของวัดสำคัญคือ วัดปากง่าม ซึ่งตั้งเป็นวัดตั้งแต่ พ.ศ. 2305 และวัดบางใหญ่ ตั้งเป็นวัดตั้งแต่ พ.ศ. 2325 ปัจจุบันพื้นที่มีถนนสายสมุทรสงคราม-บางแพ ทำให้มีการพัฒนาอย่างรวดเร็วในด้านร้านค้า โรงแรม และที่อยู่อาศัย

 อ้างอิง 

 แหล่งข้อมูลอื่น 

 เว็บไซต์องค์การบริหารส่วนตำบลกระดังงา

กระดังงา